stanford-oval/wikipedia huggingface dataset:
המלחמה הפולנית-סובייטית
תוצאות המלחמה

לפי ההיסטוריון הבריטי א' ג' פ' טיילור, הייתה זו מלחמה שקבעה את מהלך ההיסטוריה האירופית בעשרים השנים הבאות. באופן בלתי מוצהר, וכמעט בלתי מודע, נטשו המנהיגים הסובייטיים את "המהפכה העולמית". התבוסה הבולשביקית במלחמה מנעה את פולין מלהפוך לרפובליקה סובייטית, וכמעט ודאי שמנעה מגרמניה גורל דומה.
הסכם ריגה נחתם בריגה ב-18 במרץ 1921 וסיים את המלחמה הפולנית-סובייטית. ליד שולחן הדיונים בריגה עמדה פולין תחת לחץ מדינות חבר הלאומים לותר על מרבית הישגיה הטריטוריאליים ולזנוח את חלומה להחייאת האיחוד הפולני ליטאי. ההסכם שנחתם בסופו של דבר העניק לפולין שטחים נרחבים, אם כי מצומצמים בהיקפם יחסית לשטחים בהם החזיק הצבא הפולני עם כניסתה לתוקף של הפסקת האש. ההסכם חילק את אוקראינה ובלארוס בין הרוסים ובין הפולנים. חלומו של פילסודסקי להחייאת האיחוד הפולני-ליטאי רב העוצמה, ויצירת קונפדרציה סלאבית, לא התממש.
הסכם ריגה היווה הפרה של ההבנה בין פולין ו"הרפובליקה העממית האוקראינית" שהוקמה על ידי אנשי סימון פטליורה לפיה אף אחת מהן לא תגיע לשלום נפרד עם הרוסים. המיעוט האוקראיני הניכר בפולין חש כי פולין בגדה בבעלת בריתה האוקראינית, עובדה אותה ניצלה התעמולה הבולשביקית, ואשר גרמה לתסיסה ולמהומות אתניות בשנות השלושים.
ההצלחה הפולנית בשדה הקרב איפשרה לפולנים לתבוע את העיר וילנה, בה שלטה ממשלת בובות פולנית. "סיים" של תושבי "מרכז ליטא" הצביע ב-20 בפברואר 1922 על קיומו של משאל עם אשר העניק לפולין לגיטימציה לספח את וילנה ואת השטחים הסמוכים לה. הדבר גרם לקרע של ממש ביחסים בין ליטא ופולין, אשר לא התרפא למשך שנים רבות לאחר מכן.
הטקטיקה הצבאית בה נקטו הכוחות במלחמה זו השפיעה על חשיבתו הצבאית של שארל דה גול אשר הדריך את הכוחות הפולניים במספר קרבות. דה גול ושיקורסקי היו בין היחידים אשר הצליחו לחזות את מלחמות התנועה הממוכנות העתידיות. שניהם נכשלו בניסיון לשכנע את מדינותיהם ללמוד לקח זה. בתחילת מלחמת העולם השנייה יהיה גורלם לפקד על צבאותיהם הגולים של מדינותיהם. הלקח הצבאי שאותו למדו הפולנים מן המלחמה היה דווקא ההתרכזות ביחידות עלית של פרשים ניידים, שהפכו למיושנות בעידן הטנק והמטוס, דבר שתרם לתבוסתם במלחמת העולם השנייה.
בין החידושים הטכנולוגיים שזוהו עם המלחמה, היה אחד שעתיד להשפיע על תוצאות מלחמת העולם השנייה. פילסודסקי ואנשיו הצליחו "לשבור" את מערך תקשורת הרדיו של הרוסים, אשר הוצפן באמצעים פרימיטיביים. הישגיהם של הפולנים בשטח זה הביאו לידע שהצליח לשבור את מכונת האניגמה הגרמנית החל משנת 1932. הידע שצברו הפולנים בעניין זה נמסר לבעלי בריתם בבריטניה אשר במהלך מלחמת העולם השנייה נהנו מיתרון בתחום שבירת הצפנים במעבדותיהם בבלצ'לי פארק. לשבירת הקוד הגרמני הייתה חשיבות מכרעת בניצחון בעלות הברית במלחמה.
באוגוסט 1939 כרתה ברית המועצות את הסכם ריבנטרופ מולוטוב עם גרמניה הנאצית, וב-17 בספטמבר 1939 הצטרפה אל הנאצים בכיבושה של מזרח פולין, והחזירה לעצמה את כל השטחים שהיו שנויים במחלוקת במלחמה הפולנית-סובייטית. בסוף המלחמה המשיכה ברית המועצות להחזיק בשטחים אלו.
כל עוד הייתה פולין נתונה בשלטון קומוניסטי, עד שנת 1989 המעיטו המחנכים וההיסטוריונים הפולנים בחשיבות המלחמה. רק לאחרונה החלו הפולנים באופן גלוי להצביע על הישגיהם במלחמה זו.
ראו גם

התערבות מדינות ההסכמה במלחמת האזרחים ברוסיה
הערות שוליים

↑  Norman Davies, Foreword by A. J. P. Taylor, White eagle, red star: the Polish-Soviet war, 1919-20, Random House, 2011, עמ' xiii
| --- | --- |
בקרת זהויות :  NLI: 987007548645505171  PLWABN: 9810648181205606  LCCN: sh85116054  NKC: ph125883 
מרץ 1919
מנהיג פולין יוזף פילסודסקי
פוסטר תעמולה סובייטי.
פוסטר תעמולה פולני.
ג'יין (זמרת)

| --- | --- |

ג'יין בהופעה, 2015
 לידה:  7 בפברואר 1992 (בת 32) טולוז, צרפת
 שם לידה:  ג'ין גאליס
 שם במה:  Jain 
 מוקד פעילות:  צרפת 
 תקופת הפעילות:  מ-2008
 סוגה:  פופ
 שפה מועדפת:  צרפתית 
 כלי נגינה:  גיטרה, מערכת תופים 
 חברת תקליטים:  תקליטי RCA
 פרסים והוקרה:  ניצחונות המוזיקה - אמנית השנה (2017) 
 www.jain-music.com
 פרופיל ב-IMDb
 
ז'אן לואיז גאליס (בצרפתית: Jeanne Louise Galice), הידועה בשם הבמה ג'יין (Jain) היא זמרת וכותבת שירים צרפתייה. אלבומה הראשון, Zanaka (אנ'), יצא בנובמבר 2015, ולאחר 3 חודשים קיבל מעמד זהב.
ביוגרפיה

ג'יין נולדה ב-7 בפברואר 1992 בטולוז, צרפת. עקב דרישות עבודותיו של אביה, היא בילתה בצעירותה בקונגו, שם, לדבריה, פיתחה טעם במוזיקת ריקודים. היא חייתה גם בדובאי ואבו דאבי לפני שעברה לפריז, שם החלה בלימודי אומנות מקדימים. טיולים אלו השפיעו על סגנונה המוזיקלי. היא גם למדה תיפוף בפו, דרבוקות במזרח התיכון ותכנות מוזיקלי בקונגו.
היא החלה להקליט מוזיקה בפונט נואר (אנ') בקונגו. שם היא פגשה במיסטר פלאש, מפיק מוזיקלי שהציג בפניה תכנות מוזיקלי, והמשיכה להקליט רצועות באתר MySpace. המפיק דרדי (Dready) הכיר אותה דרך האתר ונשאר מנהלה האישי עד היום. גם המפיק יודליס (אנ') גילה את הרצועות הללו והזמין את ג'יין לפגוש אותו בפריז, שם החלו לעבוד יחדיו והוא עזר לה להזניק את הקריירה המוזיקלית שלה. היא הופיעה לצידו במסע הופעות שלו ואף ביצעו קאבר לשירו של בוב מארלי. יולדיס נעשה למפיקהּ והם עבדו על מיני אלבום ראשון בשם Hope. בשנת 2015 יצא הסינגל הראשון, Come. אלבומה הראשון, Zanaka, יצא בסוף שנה זו. פירוש שמו של האלבום הוא "ילד" בשפה המלגשית ומהווה מחווה לאמהּ, שמוצאה הוא צרפתי-מלגשי. האלבום זכה למעמד זהב בפברואר 2016, לאחר שמכר יותר מ-50 אלף עותקים בצרפת. הסינגל Makeba יצא בסוף 2016, ומהווה מחווה לזמרת מרים מקבה, ואף הגיע למקומות גבוהים.
שפה עיצובית

בקליפים שונים של הזמרת ניתן למצוא אלמנטים עיצוביים וציוריים בהשראת ציירים ואמנים שונים:
שימוש באלמנטים אוריינטליים: רקדניות כמו האלה ההודית דורגה רבת הזרועות.
כמה סיומות של קליפים, מהווים פתיחה של הקליפ הבא: הראשון Come לאחריו Makeba ולאחריו Dynabeat.
משחקי ממדים ופרספקטיבה.
ניגודי שחור לבן.
צב אליגטור

| צב אליגטור |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים נשכניים
סוג:: צב אליגטור
שם מדעי
 Macrochelys ‏גריי, 1856

צב אליגטור (שם מדעי: Macrochelys) הוא סוג של צבים ממשפחת צבים נשכניים, המכיל 3 מינים קיימים.
בסוג זה מצוי צב המים המתוקים הגדול ביותר בעולם וכן המין הגדול במשפחה – צב אליגטור מצוי (Macrochelys temminckii), אשר מזכיר עם לסתותיו, צווארו הקצר והקשקשים המזדקרים שלו, מראה של אליגטור. הוא אכן טורף מרשים היכול לסגור את לסתותיו במהירות על טרף לא זהיר. בעבר מין זה היה היחיד בסוגו, אך בהמשך הופרדו 2 תת-מינים שלו למינים עצמאיים ועוד 2 מינים מהסוג נכחדו.
מינים

צב אליגטור מצוי (Macrochelys temminckii)
צב אליגטור אפלאצ'י (Macrochelys apalachicolae)
צב אליגטור סוואני (Macrochelys suwanniensis)
Macrochelys schmidti (אנ') – נכחד
Macrochelys auffenbergi – נכחד
אונכופריסטיס

| אונכופריסטיס |
| --- | --- |
  איור ומאובני שיניים של המין Onchopristis numidus
תקופה
קרטיקון
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: Sclerorhynchiformes
תת־סדרה:: Sclerorhynchoidei
משפחה:: Sclerorhynchidae
סוג:: אונכופריסטיס
שם מדעי
 Onchopristis ‏שטרומר, 1917

אונכופריסטיס (שם מדעי: Onchopristis) הוא סוג דג סחוס נכחד שחי לאורך תור הקרטיקון שהיה קרוב לבני סדרת המסורנאים הקיימים כיום.
מאפיינים

מאובניו של יצור זה התגלו באמריקה הצפונית, צפון אפריקה, ברזיל וניו זילנד.
מהמאובנים התגלו שיניים שמזכירות שיני מסורנים מודרניים. בהשוואה אליהם, השיניים שהתגלו היו גדולות בהרבה ומהם מסיקים שאורך היצור החרטום כולו הגיע לאורך 2.5 מ'. השיניים היו מחודדות ובעלות עוקצים קטנים.
יצור זה חי כנראה בדומה לקרוביו והיה בעל עיניים ממעל לגופו כדי להרגיש בטורפים, לעומת הזימים והפה שהיו מתחת גופו והיו בעלי חישה אלקטרורצפטורית. הוא חי בקרבת הקרקעית והשתמש בתאים כדי לקלוט את טרפו – דגים וחסרי חוליות מימיים. ייתכן שדגים אלה נדדו במעלה נהרות לעיתים בחיפוש מזון.
בתרבות

האונכופריסטיס הופיע בסדרה הכוכב דינוזאור שם נראים מספר פרטים שחלקם נטרפים על ידי ספינוזאורוס ופגריהם משמשים מאכל לרוגופסים.
בנוסף הוא הופיע בסדרה פלאווורלד ובמשחק עולם היורה: המשחק.
איור של ספינוזאורוס צולל במים לצד דגים שונים. מתחתיו נראה אונכופריסטיס
קפרובריקס

| קפרובריקס |
| --- | --- |
 הצב הקדום Protosphargis שוחה בקבוצה של קפרובריקסים
תקופה
קרטיקון
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: ברקנאים
סוג:: קפרובריקס
שם מדעי
 Caproberyx

קפרובריקס (שם מדעי: Caproberyx) הוא סוג של דג מקרין סנפיר קדום מסדרת הברקנאים. המאובנים שלו נמצאו בין אירופה לאפריקה, אך נמצאו גם בקנזס שבארצות הברית. הדג חי במימי הקרטיקון בימים רדודים. בסוג היה מין אחד – Caproberyx pharsus.
לא ידוע איך חי הדג, אך ייתכן כי התקבץ בלהקות גדולות וניזון מיצורי ים קטנים ממנו. בתורו הוא נאכל בידי פטרוזאורים, מוסזאוריים, דגים אחרים ויצורים ימיים נוספים.
בתרבות

להקה של דגים אלו מופיעה בסרט מפלצות ים.
לקריאה נוספת

Buchanan, Rex. Kansas Geology: An Introduction to Landscapes, Rocks, Minerals, and Fossils. Kansas Geological Survey, 2010. ISBN 0700617264
תחנת הרכבת ההיסטורית של פתח תקווה

תבנית:תחנת רכבת
בית מנהל התחנה - מבט מכוון דרום
תיבת כיבוי אש
קיר הלבנים (משרביה) בחצר הבית
תחנת הרכבת ההיסטורית בפתח תקווה הייתה תחנת קצה של שלוחת רכבת (כיום חלק ממסילת הירקון) שהתפצלה ליד ראש העין מהמסילה המזרחית ושימשה להובלת תוצרת חקלאית ומשאות מהמושבה לנמל יפו. השלוחה והתחנה פעלו עד שנת 2000.
ההיסטוריה של התחנה

עד הקמת שלוחת המסילה הובילו איכרי המושבה את תוצרתם החקלאית (בעיקר תפוזים) לנמל יפו בעזרת גמלים. בתקופת מלחמת העולם הראשונה התפתחה תשתית הרכבות ונעשה ברכבות אלו שימוש רב להובלת משאות ולכן פנה ועד המושבה לשלטונות המנדט הבריטי בבקשה לאשר סלילת מסילת רכבת שתחבר את המושבה למסילה המזרחית (שהייתה מרוחקת רק 7 ק"מ מהמושבה). לאחר אישור השלטונות תרמו פיק"א והברון רוטשילד את הכספים שנדרשו לפרויקט. במסגרת חוזה ההקמה שנחתם בין ועד המושבה והנהלת הרכבת התחייב הוועד למינימום נוסעים ומטען בעוד שהנהלת הרכבת התחייבה לא להפעיל את הרכבת בשבת (לכן היו שכינו את הרכבת "הרכבת היהודית").
רכבת תלך בכל יום מחוץ לשבתות ויום ראשון וחגים עבריים
ביצוע עבודות המסילה נמסר למשרד לעבודות ציבוריות ולבנין (סולל בונה) וזה מסר את העבודה ל"פלוגת בוני מסילת הברזל" של גדוד העבודה (אל כח העבודה הצטרפה קבוצת פועלים שקראה לעצמה "חבורת בורוכוב").
העבודות על המסילה החלו ב-1921 והסתיימו ב-1923 וכשבניית התחנה הסתיימה ב-1922. במקביל לסיום המסילה הוארך רחוב פינסקר דבר שאיפשר לחקלאי המושבה להוביל את תוצרתם החקלאית לתחנה שם הועלו לרכבת שנסעה לראש העין ולוד והתחברה למסילת הרכבת יפו–ירושלים והגיעה ליפו.
לאחר מלחמת העצמאות הוארך הקו מראש העין עד תל אביב (ונקרא מסילת הירקון) והקו לפתח תקווה הפך לשלוחה של מסילה זו. התחנה שימשה מדי פעם גם רכבות נוסעים.
בשנת 1987, קודמה תוכנית לחידוש תחנת הרכבת של פתח תקווה, במסגרת תוכנית להקמת קו שירות של רכבת פרוורית לתל אביב. התחנה החדשה תוכננה להבנות מעט מזרחה מהתחנה הישנה על תוואי חדש, בצמוד לתחנה המרכזית של פתח תקווה. באפריל 1992 אף נערכה נסיעת מבחן בין התחנה לתל אביב במסגרת התוכנית. תוכנית זו בוטלה ובמקומה הוקמה תחנת הרכבת פתח תקווה – קריית אריה על מסילת הירקון הקיימת, שנפתחה ב-2008.
המסילה המשיכה להיות פעילה עד שנת 2000 אז נסגר הקו. פסי הברזל נלקחו למיחזור וחלק גדול מסוללת העפר, עליה עברה המסילה, נהרס בתהליך בנייה מואץ (אזור התעשייה סגולה, שכונת אם המושבות). נכון לשנת 2016 גרה בבית מנהל התחנה משפחתו של מנהל התחנה האחרון.
מבנה התחנה

התחנה כללה את בית מנהל התחנה וכן מספר מחסנים שחלקם נהרס וחלק אחר משמש עדיין לאחסון.
בית מנהל התחנה משמש למגורים ובנייתו אופיינית לתחנות רכבת אחרות שנבנו בתקופת הבריטים:
הקירות נבנו מאבן ולבנים.
הרצפה מאריחים בצבע לבן ושחור.
הגג כוסה ברעפי מרסיי מקוריים.
במבואה של הבית ניתן לראות אח.
במשרד (הפונה לכיוון הרציף) נמצאת כספת ששימשה את מנהל התחנה
בחצר הבית נבנו קירות עם מעברי אוויר. זוהי פרשנות לאלמנטים שמאפיינים את הבנייה הערבית ומאפשרים זרימת אוויר לחצר, מניעת מבטים זרים לתוך הבית ומאפשר מבט החוצה. כמו כן קיימים בחצר פסי רכבת ששימשו כעמודי גדר.
בחזית המשרד נמצאים שני רציפים וביניהם נסללו 3–4 שלוחות של פסי הרכבת. עם סגירת התחנה נלקחו הפסים.
מסלול המסילה היה מוצל על ידי אקליפטוסים שנטעו עם הקמת המסילה ונכרתו על ידי עיריית פתח תקווה.
הערות שוליים

↑  רכבת נוסעים חד־פעמית מפ"ת לירושלים, דבר, 27 באפריל 1977
↑  דניאל מולד, חשמלית ושמה תקווה לתל אביב, מעריב, 24 במרץ 1987
זאב אופירי, רכבת הפרברים דוהרת לתל אביב, חדשות, 26 בינואר 1987
↑  אמיר גילת, רכבת הפרברים נסעה לניסיון מפתח־תקוה לת"א, מעריב, 30 באפריל 1992
↑  אבי בר-אלי, נחנכה תחנת רכבת בקרית אריה בפ"ת, באתר TheMarker‏, 4 במאי 2008
↑  אלמנטים דומים קיימים בתחנות רכבת בריטיות כמו בתחנת הרכבת כפר ג'יניס
↑  בגלל החלודה לא ניתן לקרוא את שנת ייצור הפסים
↑  זעם בשל כריתת עצים במתחם תחנת הרכבת הישנה, "פת עכשיו", 1 ביוני 2017
תבנית:מסילת הירקון
ג'ייקוב מרפי

ג'ייקוב קאי מרפי (נולד ב-24 בפברואר 1995) הוא כדורגלן אנגלי המשחק כקיצוני בניוקאסל יונייטד מהפרמייר ליג.
קריירה בינלאומית

מרפי זומן לנבחרת אנגליה עד גיל 18 באוקטובר 2012, וערך את הופעת הבכורה שלו בניצחון 2-0 על איטליה עד גיל 18 ב-24 באוקטובר 2012.
בנובמבר 2012, זומן מרפי לנבחרת אנגליה עד גיל 19. הופעת הבכורה שלו הגיעה בניצחון 1-0 על פינלנד עד גיל 19 ב-13 בנובמבר 2012.
בסוף 2014, זומן מרפי לנבחרת אנגליה עד גיל 20 לאחר שאחיו ג'וש פרש מהסגל וערך את הופעת הבכורה שלו בניצחון 3-2 על הולנד עד גיל 20 ב-14 באוקטובר 2014.
ב-2017 זומן מרפי לסגל נבחרת אנגליה עד גיל 21. במשחקו הראשון כבש צמד בניצחון 3-0 על איסלנד עד גיל 21. ג'ייקוב מרפי כבש את שערו השלישי עבור נבחרת אנגליה עד גיל 21 ב-22 ביוני 2017, כשעלה כמחליף וכבש בבעיטת מספרת לשער, והעלה את הנבחרת לחצי גמר אליפות אירופה עד גיל 21 ב-2017.
הערות שוליים

↑  Magpies confirm Murphy signing, nufc
↑  NEWCASTLE 6-1 TOTTENHAM HOTSPUR: JACOB MURPHY AND ALEXANDER ISAK BOTH NET BRACES AS SPURS CRUMBLE, eurosport
610-619 לפנה"ס

שימו לב: ערך זה מכיל אירועים מן השנים 619 - 610 לפנה"ס
אירועים ומגמות

619 לפנה"ס - אליאטס נהפך למלך לידיה.
619 לפנה"ס - מותו של ג'י זנג, מלך משושלת ג'ואו שבסין.
618 לפנה"ס - צ'ינג משושלת ג'ואו ממנה למלך סין.
616 לפנה"ס - לוקיוס טארקוויניוס פריסקוס מתמנה למלך החמישי של רומא.
615 לפנה"ס - הממלכה הנאו בבלית מתחילה לתקוף ערים אשוריות.
614 לפנה"ס - העיר אשור נבזזת על ידי מדי והבבלים.
613 לפנה"ס - מותו של צ'ינג משושלת ג'ואו שבסין.
613 לפנה"ס - המלך זואנג משושלת צ'ו עולה לשלטון באזור צ'ו שבסין.
612 לפנה"ס - המלך קואנג משושלת ג'ואו מתמנה למלך סין.
612 לפנה"ס - הברית אשר מורכבת ממדי, פרס, סקיתיה, ובבל צרה על העיר נינוה וכובשת אותה לאחר קרב נינוה שהתרחש בשנה זו. מלך אשור סין-שר-אישכון נהרג במערכה על העיר.
612 לפנה"ס - אשור-אובליט השני, מנסה לשמור את האימפריה האשורית בחיים על ידי קביעתו כמלך חרן.
612 לפנה"ס - הערכה: העיר בבל, מקור התפתחותה ובירתה של ממלכת בבל, הופכת לעיר הגדולה ביותר בעולם לאחר שלקחה תואר זה מהעיר נינוה, בירת אשור.
612 לפנה"ס - נפילת האימפריה האשורית וזריחת האימפריה הנאו-בבלית.
610 לפנה"ס - פרעה נכו השני מחליף את פסתמיך הראשון ומתמנה למלך מצרים.
610 לפנה"ס - ייסוד העיר היוונית נאוקרטיס שבמצרים.
אנשים משמעותיים

610 לפנה"ס - לידתו של אנכסימנדרוס, פילוסוף יווני.
610 לפנה"ס - מותו של פסתמיך הראשון, מלך מצרים.
612 לפנה"ס - מותו של סין-שר-אישכון, מל אשור.
580-589 לפנה"ס

שימו לב: ערך זה מכיל אירועים מן השנים 589–580 לפנה"ס
אירועים ומגמות

589 לפנה"ס – נבוכדנאצר השני מתחיל במצור על ירושלים, האופרה נבוקו קבעה את התאריך בשנת 587 לפנה"ס.
586 לפנה"ס – ממלכת יהודה נכבשת בידי נבוכדנאצר השני מלך בבל, בית המקדש הראשון נחרב ומתחילה גלות בבל השנייה.
28 במאי 585 לפנה"ס – ליקוי חמה מתרחש כפי שנחזה על ידי תאלס איש מילטוס, כאשר אליאטס מלך לידיה מנצח בקרב את קסרסס מלך מדי. ניצחון זה מוביל להפסקת אש.
585/584 לפנה"ס – אסטיאגס מחליף את אביו קסרסס מלך מדי ויהיה מלך מדי האחרון עקב כיבוש מדי על ידי כורש וסיפוחה לתוך הממלכה האחמנית.
585 לפנה"ס – נפילת ממלכת אוררטו בעקבות פלישת ממלכת מדי אשר תיפול בעצמה 35 שנים מאוחר יותר כאשר תיכבש על ידי כורש, ותסופח לתוך הממלכה האחמנית.
582 לפנה"ס – התנגשות צבאית בין כוחות בבל ומצרים.
582 לפנה"ס – המשחקים הפיתיים מתרחשים בדלפי.
581/582 לפנה"ס – המשחקים האיסתמיים מתקיימים בקורינתוס.
580 לפנה"ס – כנבוזי הראשון מחליף את כורש הראשון ומתמנה למלך אנשאן.
580 לפנה"ס – "צעיר עומד" (קורוס) נוצר. כעת הוא נמצא במוזיאון המטרופוליטן לאמנות, ניו יורק, ארצות הברית.
אנשים משמעותיים

נבוכדנצר השני, מלך בבל.
585 לפנה"ס – לידתו של אנכסימנס, פילוסוף יווני.
585 לפנה"ס – מותו של הקיסר ג'ימו, ראשון קיסרי יפן.
580 לפנה"ס – מותו של כורש הראשון מלך אנשאן והחלפתו על ידי בנו, כנבוזי הראשון אשר היה אביו של כורש הגדול.
ממלכת יהודה נכבשת בידי נבוכדנאצר השני מלך בבל, בית המקדש הראשון נחרב ומתחילה גלות בבל השנייה
629-620 לפנה"ס

שימו לב: ערך זה מכיל אירועים מן השנים 629 – 620 לפנה"ס
אירועים ומגמות

627 לפנה"ס – מותו של אשורבניפל, מלך אשור; הוא הוחלף על ידי בנו, אשור-אתיל-אילני.
627 לפנה"ס – ייסוד העיר דורס בזמנו של אפידמנוס.
626 לפנה"ס – נבופלאסר מורד בממלכת אשור.
625 לפנה"ס – מדי ובבל תובעות את עצמאותן מידי אשור ותוקפות את העיר נינוה.
623 לפנה"ס – סין-שר-אישכון מחליף את אחיו אשור-אתיל-אילני ומתמנה למלך אשור.
621 לפנה"ס/622 לפנה"ס – המדינאי דרקון מכין את קוד החוקים הראשון של יוון העתיקה.
אנשים משמעותיים

628 לפנה"ס – תיארוך לידתו המשוער של זרתוסטרה.
626 לפנה"ס – ירמיהו הנביא.
628 לפנה"ס – לידתו של תאלס איש מילטוס.
628 לפנה"ס – לידתו של בודהה.
620–564 לפנה"ס – איזופוס.
650-659 לפנה"ס

שימו לב: ערך זה מכיל אירועים מן השנים 659 - 650 לפנה"ס
659 לפנה"ס - רצח זכריה בן יהוידע הכהן
אירועים ומגמות

עדות ראשונה לכתיבה באולמקית מהעולם החדש, בניית הפירמידות ממשיכה.
656 לפנה"ס - פסמתיך הראשון מרחיב את שליטתו על פני כל מצרים. סיום השושלת ה-25 של מצרים.
652 לפנה"ס - בבל מורדת נגד מלך אשור, שמש-שום-אוכין.
651 לפנה"ס - שיאנג משושלת ג'ואו מתמנה למלך סין.
650 לפנה"ס - הערים אבדרה ותראקיה נוסדת על ידי מתיישבים מקלאזומינאי.
650 לפנה"ס - עדות ראשונה לכתיבה בעולם החדש, על ידי האולמקים.
650 לפנה"ס - שינוי אקלים משפיע על פני כל תרבויות תקופת הברונזה באירופה עם אקלים קר ורטוב יותר. שבטים מסקנדינביה יורדים לחלקים הדרומיים יותר של אירופה.
659 לפנה"ס - זכריה בן יהוידע הכהן, כהן ונביא בימי יואש בן אחזיהו מלך יהודה (שמת בשנת ג’ק”א / 659 לפה”ס). במצוות המלך יואש רגמו אותו למוות באבנים בחצר בית ה’ (דברי – הימים-ב’ כד, יח – כב). נהרג בעזרת כוהנים (ירו’, תענית ד, ח). הדבר היה כאשר רצה יואש להכניס צלם להיכל וזכריה מנע זאת בגופו, ואז הרגו (מדרש שיר – השירים ג, ב).
אנשים משמעותיים

653 לפנה"ס - מותו של תנות אמון, המלך האחרון של השושלת ה-25 של מצרים.
652 לפנה"ס - מותו של גיגס, מלך לידיה.
652 לפנה"ס - מותו של המלך האי משושלת ג'ואו בסין.
650 לפנה"ס - אזכור ראשון של המלך קוראס מפרסומאס, אשר אפשר שמדובר במלך כורש הראשון מאנשאן, ראש השושלת האחמנית.
יואש בן אחזיהו, מלך יהודה.
640-649 לפנה"ס

שימו לב: ערך זה מכיל אירועים מן השנים 649 - 640 לפנה"ס
אירועים ומגמות

אשורבניפל מלך אשור מייסד ספרייה אשר כוללת את העותק המלא ביותר הידוע של עלילות גילגמש.
648 לפנה"ס - סיומו הכושל של מרד שמש-שום-אוכין מלך בבל נגד אחיו אשורבניפל.
6 באפריל 648 לפנה"ס - התיעוד היווני המוקדם ביותר של ליקוי חמה.
647 לפנה"ס - אשורבניפל, מלך אשור בוזז את העיר שושן.
647 לפנה"ס - "אשורבניפל ומלכתו בגן" מארמון בנינוה נוצר. כעת הוא נמצא במוזיאון הבריטי, לונדון.
641 לפנה"ס - לפי המסורת הרומית, טולוס הוסטיליוס מת והאינטררגנום מתחיל.
אנשים משמעותיים

645 לפנה"ס - מותו של ארכילוכוס, משורר יווני.
642 לפנה"ס - מותו של מנשה מלך יהודה.
640 לפנה"ס - יאשיהו מתמנה למלך יהודה.
צב נשכן מצוי

| צב נשכן מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים נשכניים
סוג:: צב נשכן
מין:: צב נשכן מצוי
שם מדעי
 Chelydra serpentina ‏לינאוס, 1758
תחום תפוצה


צב נשכן מצוי (שם מדעי: Chelydra serpentina) הוא מין גדול של צב ממשפחת צבים נשכניים.
מאפיינים

הצב הנשכן הוא צב בעל מראה מאיים, המגיע לאורך 25–47 ס"מ ולמשקל של עד 40 ק"ג. הוא טורף מגושם המצוי לאורך ביצות ונהרות אמריקה הצפונית מנובה סקוטיה שבקנדה עד פלורידה במזרח ומערבה עד להרי הרוקי.
צב זה בעל שריון מגודל, בדרך כלל מכוסה בוץ, רגליים קצרות עם טפרים גדולים, צוואר קצר עם לסתות חזקות ביותר ועיניים ומקור גדולים ומרשימים. הזנב ארוך ובעל קוצים לאורכו. צבעו העיקרי צהוב בהיר עד ירוק והשריון חום עם טבעות שחורות.
הצב מסתתר בביצות ובריכות באזורי המחיה ובכמה אזורים הוא מסוגל להימצא במים מליחים ומחפש יצורים קטנים. הוא ניזון מחרקים ועוד חסרי חוליות, דו-חיים, דגים, זוחלים שונים (כולל נחשים וצבים אחרים), עופות מים ויונקים קטנים. הוא תוקף ממארב ומתקיף במהירות עם הלסתות החזקות שלו ובולע את טרפו או גוזר אותו לחתיכות, באמצעות הטפרים והמקור.
בשנותיהם הראשונות גם הצבים צריכים להיזהר מטורפים כמו שועלים, חורפנים, סמורים, בואשים, עורבים, עופות דורסים, אנפות (בעיקר המין אנפה כחולה גדולה), ראקונים, דגים גדולים, נחשים, וצפרדע שור אמריקאית (Lithoabtes catesbeianus).
כשהצבים מתבגרים יש להם הרבה פחות טורפים, אשר כוללים קויוטים, לוטרות נהר, דובים, אליגטור אמריקני וקרוב משפחתם – צב אליגטור מצוי (Macrochelys temminckii) הקטלני.
הערות שוליים

↑  צב נשכן מצוי באתר הרשימה האדומה של IUCN
| צבים נשכניים |
| --- | --- | --- |
| צב נשכן | צב נשכן מצוי • צב נשכן מרכז-אמריקאי • צב נשכן דרום-אמריקאי |  |
| צב אליגטור | צב אליגטור מצוי  • צב אליגטור אפלאצ'י  • צב אליגטור סוואני |  |
| --- | --- |
בקרת זהויות :  NLI: 987007284925905171  LCCN: sh85022882
ערן יהב

| --- | --- |

ערן יהב
 לידה:  1 באוקטובר 1973 (בן 51) 
 ענף מדעי:  מדעי המחשב- הנדסת תוכנה
 מקום מגורים:  ישראל
 מקום לימודים:  הטכניון – מכון טכנולוגי לישראל 
 מוסדות:  הטכניון – מכון טכנולוגי לישראל 
 תרומות עיקריות
 תכנות באמצעות מיליוני דוגמאות, אנליזה סטטית של תוכנה
 
ערן יהב (נולד ב-1 באוקטובר 1973) הוא מדען מחשב ישראלי המתמחה בהנדסת תוכנה. יהב הוא פרופסור בפקולטה למדעי המחשב בטכניון, ויועץ בכיר בחברת הסטארטאפ הישראלית Codota.
ביוגרפיה

יהב נולד ב-1973. בשנת 1996 סיים את לימודי התואר הראשון בפקולטה למדעי המחשב בטכניון. עם סיום התואר התגייס כמהנדס תוכנה לצה"ל, שם שירת עד שנת 2001. בשנה זו גם התחיל את לימודי הדוקטורט שלו במדעי המחשב באוניברסיטת תל אביב, אותם סיים בשנת 2004.
בין השנים 2004–2011 עבד במעבדות המחקר של IBM.
בשנת 2011 הצטרף כמרצה בכיר לסגל ההוראה של הפקולטה למדעי המחשב בטכניון, ומשנת 2020 מכהן כפרופסור מן המניין בסגל הפקולטה.
השכלה

תואר ראשון (Bsc) במדעי המחשב מהטכניון.
תואר שלישי (PhD) במדעי המחשב מאוניברסיטת תל אביב
עליו זכה בשני פרסים:
Maus Excellence Award
Levy Eshkol Doctoral Excellence Scholarship
מחקר אקדמי

תחומי המחקר בהם יהב עוסק הם:
ניתוח תוכניות, אינטרפרטציה אבסטרקטית, אימות תוכנה, סינתזה של תוכנה, מערכות מקביליות ומבוזרות, שפות תכנות והנדסת תוכנה.
במהלך השנים הוא השתתף בכתיבה של מעל 100 מאמרים, שצוטטו למעלה מ-1900 פעמים במאמרים שונים. מדד h-index שלו הוא 25, ומדד ה-i10-index שלו הוא 42.
מחקר אקדמי > תכנות באמצעות מיליוני דוגמאות

כחלק ממחקריו בתחום התוכנה, עוסק יהב בשימוש בדוגמאות קיימות של קוד בתהליך של כתיבת תוכנה.
השימוש בדוגמאות קיימות מיועד להכוונת המתכנת בכתיבת הקוד ולהקלה עליו בהתמודדות עם ממשקים (APIs) מורכבים, על ידי כך שבתהליך כתיבת הקוד המתכנת ישלים את התוכנית אותה הוא כותב בעזרת חיפוש במאגרי קוד קיימים.
על מנת לאפשר את החיפוש, מתבצעת הצגה סמנטית של קוד (למשל באמצעות אוטומטים) עבור הקוד אותו המתכנת רוצה להשלים, וכן עבור הקוד הקיים במאגר הנתונים בו מתבצע החיפוש. במהלך החיפוש במאגר מתבצעת התאמת הקשר (context matching) בין הקוד החלקי שהוכנס כשאילתה לחיפוש לבין דוגמאות הקוד הקיימות במאגר, ובסופו מוחזרות למתכנת התוצאות המתאימות ביותר. תוצאות החיפוש הן דוגמאות של קוד המהוות השלמות אפשריות לשאילתה.
מחקר אקדמי > פרויקט "SAFE"

במסגרת עבודתו בחברת IBM פיתח יהב את הפרויקט "SAFE", תוכנה לבדיקת נכונות של תוכניות שנכתבו ב-Java. בהינתן תוכנית, "SAFE" בודקת אם היא עומדת במפרט דרישות מסוים באמצעות אנליזה סטטית של קוד המקור שלה וללא צורך בהרצתה.
במהלך האנליזה מתבצעת בדיקה דקדקנית של מצב האובייקטים שבה, אפילו כאשר בתוכנית נעשה שימוש ב-aliasing
. המטרה בביצוע הבדיקה של מצב האובייקטים בתוכנית נתונה היא לזהות באופן סטטי (ללא הרצה של התוכנית) אם הרצתה עשויה לגרום לביצוע פעולה אסורה על אובייקט כתלות במצבו.
SAFE מאפשר רמות שונות של דיוק בבדיקת הנכונות. רמות אלו תלויות בעיקר באופן בו נעשית ההתמודדות עם aliasing.
פרסים והוקרה (רשימה חלקית)

Allon Fellowship for Outstanding Young Researchers- מהמועצה הישראלית להשכלה גבוהה, אוקטובר 2010
Andre Deloro Career Advancement Chair in Engineering- מהטכניון, אוקטובר 2009
Maus Excellence Award- מאוניברסיטת תל אביב, אפריל 2004
Levy Eshkol Doctoral Excellence Scholarship- ממשרד המדע, אוקטובר 2002
IBM Pat Goldberg Memorial Best Paper Award- ממעבדות המחקר של IBM, אוקטובר 2007
ACM SIGSOFT Distinguished Paper Award- מ-ACM SIGSOFT, דצמבר 2006.
ACM SIGSOFT Distinguished Paper Award- מ-ACM SIGSOFT, דצמבר 2007.